**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ LIETUVOS RESPUBLIKOS ENERGETIKOS MINISTRO 2014 M. GRUODŽIO 2 D. ĮSAKYMO NR. 1-298 „DĖL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETŲ ĮGYVENDINIMO PRIEMONIŲ ĮGYVENDINIMO PLANO IR 2014-2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS NACIONALINIŲ STEBĖSENOS RODIKLIŲ SKAIČIAVIMO APRAŠO PATVIRTINIMO“ PAKEITIMO“ PROJEKTO DERINIMO LENTELĖ**

|  |  |  |  |
| --- | --- | --- | --- |
| **Eil. Nr.** | **Pateiktos pastabos ir pasiūlymai** | | **Išvadų, pasiūlymų ir pastabų vertinimai bei komentarai** |
| **Lietuvos Respublikos žemės ūkio ministerijos 2018 m. spalio 12 d. raštas Nr. 2.D-3373(11.18)** | | | |
| 1. | Esminių pastabų neturi. Atkreipti dėmesį, kad projekto lydimuosiuose dokumentuose nurodyta, jog Projektu yra papildomas 2014–2020 m. Europos Sąjungos fondų investicijų veiksmų programos prioritetų įgyvendinimo priemonių įgyvendinimo planas viena nauja priemone Nr. 04.1.1-LVPA-V-114 „Elektros energijos iš atsinaujinančių išteklių gamybos įrenginių įrengimas namų ūkiuose“ (toliau – priemonė). Įgyvendinant priemonę bus kompensuojama dalis namų ūkių išlaidų, patirtų įrengiant mažos iki 10 kW galios atsinaujinančių išteklių energiją naudojančias technologijas, skirtas elektros energijos gamybai namų ūkių reikmėms, taip pat yra nurodyta, kad numatoma kompensuoti dalį išlaidų, įsirengiant tik saulės šviesos elektrines, skirtas namų ūkio poreikiams patenkinti. Atsižvelgiant į tai, kad numatoma kompensuoti dalį tik saulės šviesos elektrinių įrengimo išlaidų, siūlo Projekto lydimuosiuose dokumentuose pateikti ir tokio pasirinkimo motyvus. | **Neatsižvelgta.**  Vadovaujantis 2014–2020 metų Europos Sąjungos fondų investicijų veiksmų programa, numatyta remti AIE naudojančias technologijas, skirtas pasigaminti elektros energiją individualiuose namų ūkiuose. Namų ūkių reikmėms pakanka mažos iki 10 kW galios energijos iš atsinaujinančių išteklių gamybos įrenginių. Įvertinus istorinę Klimato kaitos specialiosios programos lėšomis finansuotų projektų patirtį, taip pat rinkoje vyraujančius sprendinius, kitokių technologijų, pvz. vėjo jėgainių įrengimas nedidelės galios elektros energijos gamybai nėra paklausus, laikytinas neekonomiškomis investicijomis, atitinkamai netikslingas remti ES fondų lėšomis. | |
| **Lietuvos saulės energetikos asociacijos 2018 m. spalio 15 d. raštas** | | | |
| 2. | Siekiant aiškumo ir mažinant administracinę naštą verslo subjektams, **Lietuvos saulės energetikos asociacija siūlo, kad priemonių finansavimo šaltinių lentelėje – „kiti projektų finansavimo šaltiniai“ dalyje, suderinus su Lietuvos Respublikos aplinkos ministerija būtų įtrauktos ir Klimato kaitos specialiosios programos lėšos 2019 m., skirtos atsinaujinantiems energetikos ištekliams (toliau -AEI). Kadangi patvirtinus Energetikos ministerijos Priemonių įgyvendinimo planą ir Klimato kaitos specialiosios programos lėšų naudojimo 2019 m. sąmatą detalizuojantį planą, būtų neaiškumų ir prieštaravimų tarp teisės aktų, dėl lėšų dalies, skiriamos AEI.** | **Neatsižvelgta.**  Finansavimą iš Klimato kaitos specialiosios programos pakeis finansavimas iš ES fondų, t.y. bus užtikrinta, kad nebus lygiagrečiai įgyvendinamos tokios pat priemonės iš skirtingų šaltinių. | |
| **Aplinkos apsaugos agentūros 2018 m. spalio 15 d. raštas Nr. (23)-A4-8196** | | | |
| 3. | Priemonės Nr. 04.1.1-LVPA-V-114 pagrindimo aprašyme apskaičiuojant sumažinamą Lietuvoje išmetamą šiltnamio efektą sukeliančių dujų (ŠESD) kiekį, taip pat reikėtų įvertinti elektros energijos importo įtaką, kadangi, pvz., 2017 metais šiluminėse elektrinėse buvo pagaminta 1323,8 GWh elektros energijos, o importuota – 11179,8 GWh, t.y. virš 8 kartų daugiau. Išmestas ŠESD kiekis priskiriamas ne elektros energiją importuojančiai, o ją gaminančiai šaliai, dėl to ir priemonės įtakojamas ŠESD kiekio sumažėjimas tampa ne toks ryškus. | **Neatsižvelgta.**  Pagal 2014–2020 metų Europos Sąjungos fondų investicijų veiksmų programos administravimo taisyklių 177 p., nustatant stebėsenos rodiklius, skaičiuojant pasiektas jų reikšmes ir atsiskaitant už jų pasiekimą, turi būti vadovaujamasi 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašu, patvirtintu Lietuvos Respublikos finansų ministro 2014 m. gruodžio 30 d. įsakymu Nr. 1K-499. Rodiklio „Bendras metinis šiltnamio efektą sukeliančių dujų sumažėjimas“ skaičiavimai atliekami pagal Europos investicijų banko parengtą šiltnamio efektą sukeliančių dujų emisijos įvertinimo metodiką (http://www.eib.org/attachments/strategies/eib\_project\_carbon\_footprint\_methodologies\_en.pdf), naudojant visuotinio atšilimo potencialo vertes, kaip nurodyta 2014 m. kovo 12 d. Komisijos reglamento (ES) Nr. 666/2014, kuriuo pagal Europos Parlamento ir Tarybos reglamentą (ES) Nr. 525/2013 nustatomi esminiai Sąjungos apskaitos sistemos reikalavimai ir atsižvelgiama į visuotinio atšilimo potencialo pokyčius ir tarptautiniu mastu sutartų apskaitos ataskaitų rengimo gairių pakeitimus (OL 2014 L 179, p. 26), 7 straipsnyje, ir Lietuvai taikomą regioninį išmetamo CO2 kiekio koeficientą, kaip nurodyta 2012 m. birželio 5 d. Europos Komisijos komunikato 2012/C 158/04 IV priede. | |
| **Lietuvos Respublikos aplinkos ministerijos Aplinkos projektų valdymo agentūros 2018 m. spalio 16 d. raštas Nr. (29-2-11)-APVA-2870** | | | |
| 4. | T**eikiamas pastebėjimas dėl priemonės įgyvendinimo stebėsenos rodiklio P.B. 234 galutinės reikšmės 2023 m. gruodžio 31 d., t. y. Agentūra, vertindama šiltnamio efektą sukeliančių dujų (ŠESD) kiekius, vadovaujasi Klimato kaitos specialiosios programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 ‚Dėl Klimato kaitos specialiosios programos lėšų naudojimo tvarkos aprašo patvirtinimo“, antro priedo 11 punkte patvirtintu koeficientu. Pritaikius minėtą koeficientą, galutinė reikšmė būtų 24.745, o ne 21.000. Prašoma paaiškinti, kuo vadovaujantis ir kaip apskaičiuota šio stebėsenos rodiklio reikšmė bei koks taršos faktorius naudojamas šiam rodikliui apskaičiuoti.** | **Neatsižvelgta.**  Žr. komentarą eilutėje Nr. 3. | |
| **Tauragės rajono savivaldybės administracijos Plėtros, investicijų ir turto valdymo skyriaus specialisto 2018 m. spalio 22 d. el. laiškas** | | | |
| 5. | 2014 –2020 metų Europos sąjungos fondų investicijų veiksmų programos prioritetų įgyvendinimo priemonių įgyvendinimo plano pakeitimo vienuoliktame skirsnyje rekomenduoja pridėti remiamą veiklą ir juridinių asmenų elektros energijos pasigaminimą tiek didelėms įmonėms tiek mažoms įmonėms. | **Neatsižvelgta.**  Vadovaujantis 2014–2020 metų Europos Sąjungos fondų investicijų veiksmų programa, remtinos veiklos skirtos elektros energijos generacijos plėtrai namų ūkiuose savoms reikmėms. Atitinkamai, galutiniai naudos gavėjai yra fiziniai, bet ne juridiniai asmenys, pagamintą elektros energiją suvartosiantys namų ūkio reikmėms, bet ne pardavimui ar ūkinei veiklai. | |